Rusia nu mai are loc în Comitetul Executiv al UEFA
Rusia nu va mai avea un reprezentant în Comitetul Executiv al UEFA după alegerile din 3 aprilie, care vor avea loc la Belgrad, capitala Serbiei. Aleksandr Diukov, președintele Federației Ruse de Fotbal și director executiv al Gazprom Neft, nu figurează pe lista candidaților publicată de UEFA, ceea ce marchează sfârșitul influenței directe a Rusiei în forul de conducere al fotbalului european.